Na temelju članka 28. stavka 1. Zakona o državnom odvjetništvu („Narodne novine“, broj [76/09](http://www.zakon.hr/cms.htm?id=399), [153/09](http://www.zakon.hr/cms.htm?id=400), [116/10](http://www.zakon.hr/cms.htm?id=401), [145/10](http://www.zakon.hr/cms.htm?id=402), [57/11](http://www.zakon.hr/cms.htm?id=403), [130/11](http://www.zakon.hr/cms.htm?id=404), [72/13](http://www.zakon.hr/cms.htm?id=405), [148/13](http://www.zakon.hr/cms.htm?id=587) i [33/15](http://www.zakon.hr/cms.htm?id=6720)), na prijedlog Glavnog državnog odvjetnika Republike Hrvatske, ministar pravosuđa donosi

**IZMJENE I DOPUNE POSLOVNIKA DRŽAVNOG ODVJETNIŠTVA**

**Članak 1.**

U članku 34. stavku 2. Poslovnika državnog odvjetništva („Narodne novine“, broj 5/14) iza riječi: „voditelji odjela,“ dodaju se riječi: „voditelj stalne službe,“.

**Članak 2.**

U članku 37. stavku 2. riječi: „koja se ustrojava sporazumom pravosudnih tijela“ zamjenjuju se riječima: „sukladno odluci ministra nadležnog za poslove pravosuđa. U tom će se slučaju za svako pravosudno tijelo voditi odvojeno knjigovodstvo.“

Stavak 3. mijenja se i glasi:

„Način obavljanja poslova u okviru zajedničke službe za potrebe više pravosudnih tijela utvrđuju čelnici tih tijela sporazumom.“.

**Članak 3.**

Iza članka 37. dodaje se novi podnaslov koji glasi: „4. Stalne službe“ i članak 37.a koji glasi:

„Članak 37.a

Ako se poslovi, osim u sjedištu državnog odvjetništva, obavljaju i u stalnim službama ili odjelima izvan sjedišta, godišnjim rasporedom poslova raspoređuju se zamjenici državnog odvjetnika, službenici i namještenici na rad u stalne službe odnosno odjele izvan sjedišta.

Raspored ustrojstvenih jedinica u zgrade u korištenju državnog odvjetništva određuje državni odvjetnik na način koji osigurava najučinkovitije djelovanje državnog odvjetništva.

Državni odvjetnik će nastojati da zamjenici državnog odvjetnika i službenici koji obavljaju istovrsne ili srodne poslove budu smješteni u istoj zgradi.

Državnoodvjetnička pisarnica je u sjedištu državnog odvjetništva. U stalnim službama ili odjelima izvan sjedišta ustrojavaju se pomoćne državnoodvjetničke pisarnice.

Državni odvjetnik osigurava uvjete za uredno i pravodobno kretanje spisa i pismena između sjedišta državnog odvjetništva i stalnih službi ili odjela izvan sjedišta i njihovo uredno i pravodobno evidentiranje u informacijskom sustavu u primjeni u poslovanju državnog odvjetništva (CTS).

Ako rješavanje predmeta zahtijeva pristup stranke, državni odvjetnik će ako je to bez posljedica za učinkovito djelovanje državnog odvjetništva, organizirati poduzimanjedržavnoodvjetničke radnje u zgradi državnog odvjetništva najbližoj mjestu stanovanja stranke ili sjedišta stranke.“.

**Članak 4.**

U članku 44. stavku 1. iza riječi: „(prvi zamjenik),“ dodaju se riječi: „ voditelj stalne službe,“, a riječi: „u odjele i odsjeke“ zamjenjuju se riječima: „u odjele, odsjeke i stalne službe“.

**Članak 5.**

U članku 52. stavku 1. podstavku 1. riječi: „a u radne dane od 16.00 sati do 8.00 sati sljedećeg radnog dana,“ brišu se.

U podstavku 2. riječi: „od 8.00“ i „u radne dane od 16.00 do 20.00 sati“ brišu se, a iza riječi: „državnog odvjetništva“ dodaju se riječi: „do sata koji odgovara satu početka redovnog radnog vremena sljedećeg dana“.

U podstavku 3. riječi: „radnim danom nakon 16.00 sati do 8.00 sati sljedećeg radnog dana, a blagdanom i neradnim danom neprekidno“ brišu se.

**Članak 6.**

U članku 55. iza stavka 1. dodaje se novi stavak 2. koji glasi:

„Na zgradi u kojoj je smještena stalna služba državnog odvjetništva mora biti istaknut naziv državnog odvjetništva i naziv stalne službe.“

Dosadašnji stavci 2., 3., 4., 5., 6. i 7. postaju stavci 3., 4., 5., 6., 7. i 8.

**Članak 7.**

U članku 78. stavku 1. riječi: „ , a ako to tehničke mogućnosti ne dozvoljavaju, stavit će se grb u“ zamjenjuju se riječju: „ili“.

U stavku 2. iza riječi: „njegovo sjedište“ dodaju se riječi: „te naziv stalne službe“.

**Članak 8.**

U članku 85. iza stavka 5. dodaje se stavak 6. koji glasi:

„Pečati i žigovi koje koriste stalne službe moraju biti oblika i veličine kao pečati i žigovi državnog odvjetništva u sjedištu, s time da se uz naziv državnog odvjetništva dodaje i naziv stalne službe.“.

**Članak 9.**

U članku 99. stavak 2. briše se.

Iza dosadašnjeg stavka 3. koji postaje stavak 2. dodaje se novi stavak 3. koji glasi:

„Unos podataka uređuje se ovim Poslovnikom i posebnim uputama tehničke naravi koje donosi Državno odvjetništvo Republike Hrvatske.“.

**Članak 10.**

U članku 139. stavku 1. iza riječi: „pošte“ stavlja se zarez i dodaju riječi: „a u državnim odvjetništvima sa stalnim službama i zaposlenik državnoodvjetničke pisarnice stalne službe“.

**Članak 11.**

U članku 153. stavku 2. iza riječi: „uputama“ dodaju se riječi: „iz članka 99. stavka 3. ovog Poslovnika“.

**Članak 12.**

U članku 155. stavku 2. riječi: „posebnom uputom“ zamjenjuju se riječima „posebnim uputama“, a riječi: „za vođenje tih upisnika“ zamjenjuju se riječima: „iz članka 99. stavka 3. ovog Poslovnika“.

**Članak 13.**

U članku 174. stavku 4. iza riječi: „kratku“ dodaje se riječ: „obrazloženu“, a riječi: „ili ako postoje drugi opravdani razlozi,“ brišu se.

U stavku 7. ispred riječi: „savjetnika“ dodaje se riječ: „državnoodvjetničkih“.

Stavak 9. mijenja se i glasi:

„Spis dodijeljen u rad sukladno naprijed navedenim stavcima može se oduzeti u slučaju izuzeća ili druge opravdane dulje spriječenosti dužnosnika ili kad to zahtijevaju posebni razlozi. Ukoliko spis u rad ne preuzme državni odvjetnik, pisanim obrazloženim nalogom odredit će dodjelu spisa drugom zamjeniku na način propisan stavkom 4., odnosno 5. i 6. ovog članka.“.

Iza stavka 9. dodaju se stavci 10. i 11. koji glase:

„U slučaju da je opravdano očekivati izbivanje dužnosnika u trajanju dužem od dva mjeseca, državni odvjetnik će pisanim obrazloženim nalogom u odnosu na tog dužnosnika odrediti prestanak dodjele novih spisa te u odnosu na sve ili dio dodijeljenih mu spisa, ovisno o vremenu njegova povratka na rad i hitnosti predmeta, odrediti dodjelu spisa drugom dužnosniku na način propisan stavkom 4., odnosno 5. i 6. ovog članka.

Državni odvjetnik je dužan svaka tri mjeseca utvrđivati ravnomjernu radnu opterećenost dužnosnika te u cilju postizanja ravnomjerne radne opterećenosti, ako ona nije posljedica nepostizanja očekivanih prosječnih rezultata rada, može izmijeniti godišnji raspored poslova ili donijeti pisani obrazloženi nalog kojim za pojedine spise određuje ponovljenu dodjelu.“.

**Članak 14.**

Iza članka 174. dodaje se novi podnaslov koji glasi: „Posebnosti u dodjeli spisa u rad državnim odvjetništvima s automatskom dodjelom spisa“ te članci 174.a, 174.b, 174.c i 174.d koji glase:

„Članak 174.a

U državnim odvjetništvima u kojima je u primjeni informacijski sustav (CTS) spisi se dodjeljuju u rad dužnosnicima automatskom nasumičnom dodjelom, primjenom odgovarajućeg algoritma.

U algoritam za dodjelu spisa unosi se podaci o vrstama spisa koji će se dodjeljivati svakom pojedinom dužnosniku te postotci njegovog oslobođenja od rada na spisima sukladno Okvirnim mjerilima za rad državnih odvjetništava, najkasnije do 31. prosinca tekuće godine.

Dodjela novih spisa u rad obavlja se kroz algoritam za dodjelu spisa automatski nasumce, nakon što budu upisani osnovni podaci o spisu.

Službena bilješka iz članka 174. stavka 4. ovog upisuje se u CTS-u.

Nakon što dužnosnik prestane s radom u državnom odvjetništvu, po izmjeni godišnjeg rasporeda poslova, državni odvjetnik će pisanim obrazloženim nalogom u odnosu na tog dužnosnika odrediti gašenje automatske dodjele te u odnosu na sve dodijeljene spise odrediti ponovljenu automatsku dodjelu.

Podaci o izostanku dužnosnika s rada unose se u informacijski sustav najkasnije tri dana od prvog dana izostanka dužnosnika.

Članak 174.b

Dužnosniku koji prvi puta stupa na dužnost u pojedino državno odvjetništvo, koji se vraća na rad u pojedino državno odvjetništvo, kao i koji je raspoređen u drugi odjel, pisanim obrazloženim nalogom državnog odvjetnika u rad će se dodijeliti predmeti drugih dužnosnika, vodeći računa o starosti, složenosti i broju predmeta do prosječne radne opterećenosti državnog odvjetništva, odnosno odjela ili odsjeka.

Nakon provedbe radnji iz stavka 1. ovog članka, državni odvjetnik u državnom odvjetništvu s automatskom nasumičnom dodjelom predmeta zatražit će od administratora sustava ujednačavanje radne opterećenosti dužnosnika s ostalim dužnosnicima u državnom odvjetništvu, odjelu ili odsjeku.

Članak 174. c

Bilješka iz članka 174. stavka 4. te nalozi iz članka 174. stavka 9.,10. i 11. te iz članka 174.a stavka 5. ovog Poslovnika ulažu se kronološkim redom u za to posebno osnovani predmet državnoodvjetničke uprave.

Članak 174.d

Odredbe članaka 174., 174. a, 174.b i 174.c smisleno se primjenjuju i na državnoodvjetničke savjetnike.“.

**Članak 15.**

U članku 175. stavku 3. iza riječi: „uputama“ dodaju se riječi: „iz članka 99. stavka 3. ovog Poslovnika“.

**Članak 16.**

U članku 176. stavku 8. riječi: „za vođenje upisnika u CTS-u za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 17.**

U članku 178. stavku 3. riječi: „za vođenje upisnika kaznenih i građansko-upravnih odjela“ zamjenjuju se riječima: „iz članka 99. stavka 3. ovog Poslovnika“.

**Članak 18.**

U članku 180. stavku 4. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 19.**

U članku 181. stavku 3. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 20.**

U članku 183. stavku 2. iza riječi: „državnom odvjetništvu“ dodaju se riječi: „i u stalnoj službi“.

**Članak 21.**

U članku 185. u stavku 5. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 22.**

U članku 192. stavku 2. riječi: „za unos podataka u CTS za kaznene odjele“ zamjenjuju se riječima: „iz članka 99. stavka 3. ovog Poslovnika“.

**Članak 23.**

U članku 193. stavku 2. riječi: „za unos podataka u CTS za kaznene spise“ zamjenjuju se riječima: „iz članka 99. stavka 3. ovog Poslovnika“.

**Članak 24.**

U članku 214. stavku 4. riječi: „za vođenje unosa podataka za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 25.**

U članku 216. stavku 5. riječi: „za vođenje upisnika kaznenih i građanskoupravnih odjela“ zamjenjuju se riječima: „iz članka 99. stavka 3. ovog Poslovnika“.

**Članak 26.**

U članku 220. stavku 2. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

U stavku 3. riječi: „za vođenje upisnika kaznenih i građanskoupravnih odjela“ zamjenjuju se riječima: „iz članka 99. stavka 3. ovog Poslovnika“.

**Članak 27.**

U članku 224. stavku 2. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 28.**

U članku 229. stavku 1. riječi: „za unos podataka za kaznene i građansko-upravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 29.**

U članku 233. stavku 3. riječi: „za vođenje ovih upisnika kaznenih i građansko-upravnih odjela“ zamjenjuju se riječima: „iz članka 99. stavka 3. ovog Poslovnika“.

**Članak 30.**

U članku 240. stavku 7. riječi: „za unos podataka u CTS za kaznene i građansko-upravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 31.**

U članku 241. stavku 4. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 32.**

U članku 242. stavku 4. riječi: „za unos podataka u CTS za kaznene i građansko-upravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 33.**

U članku 243. stavku 5. riječi: „za unos podataka u CTS za kaznene i građanskoupravne odjele“ zamjenjuju se riječima: „iz članka 99. stavka 3. ovog Poslovnika“.

**Članak 34.**

Iza članka 248. dodaju se članci 248.a i 248.b koji glase:

„Članak 248.a

Spisi državnih odvjetništva koja prestaju postojati, a nastavljaju s radom kao stalne službe, nastavljaju se voditi u pisanim upisnicima u koje su upisani s time da se na spisima i svim otpravcima ispod naziva državnog odvjetništva stavlja naziv stalne službe, a spisi stalnih službi dobivaju dopunske brojeve (početni broj).

 Članak 248.b

Državni odvjetnik na početku svake godine, na temelju najvećeg prosječnog godišnjeg priliva pojedinih novih predmeta u prethodne tri godine, donosi odluku s kojim početnim brojem će se označavati predmeti stalnih službi toga državnog odvjetništva.

Početni broj je isti za sve predmete u stalnoj službi u istoj godini.“.

**Članak 35.**

Ove Izmjene i dopune Poslovnika državnog odvjetništva stupaju na snagu osmog dana od dana objave u „Narodnim novinama“.